**Zápisnica zo zasadania Vedeckej rady ÚSlL SAV, v. v. i.**

**Termín:** 28. 1. 2022

**Forma:** zasadnutie sa uskutočnilo online formou

**Prítomní:** Vladimír Barborík, René Bílik, Martin Golema, Ján Gbúr, Tomáš Horváth, Pavel Matejovič

**Hosť**: Ivana Taranenková

**Program:**

1. Úvod

2. Schvaľovanie Záverečnej správy o činnosti ÚSlL SAV. v. v. i. za rok 2021

3. Záver

**K bodu 1:**

Predseda Vedeckej rady ÚSlL SAV, v. v. i. Vladimír Barborík otvoril o 10,00 zasadnutie a privítal prítomných členov Vedeckej rady a riaditeľku ÚSlL SAV, v. v. i. Ivanu Taranenkovú. Informoval o skutočnosti, že Radoslav Passia po zvolení do Správnej rady ÚSlL SAV, v. v. i. už nie je členom Vedeckej rady. Doplňujúce voľby člena Vedeckej rady sa uskutočnia v priebehu februára 2022 už pod gesciou Správnej rady. Informoval tiež o tom, že štatút Vedeckej rady bude v nasledujúcich týždňoch inovovaný a prispôsobený ustanoveniam Zákona o v. v. i.

**K bodu 2:**

V. Barborík otvoril diskusiu o Výročnej správe ÚSlL SAV, v. v. i. Riaditeľka I. Taranenková informovala o vypracúvaní Výročnej správy. Informovala o problémoch pri kategorizovaní vedeckých prác, pretože často dochádza k diskrepanciám medzi vedeckým a knihovníckym hodnotením vedeckých prác Ústrednou knižnicou SAV, a o náročných diskusiách s Ústrednou knižnicou SAV o týchto otázkach. Je potrebné dosiahnuť, aby knihovnícke kategórie boli v súlade s logikou vedeckej práce. V tejto súvislosti T. Horváth vyjadril uspokojenie, že vo Výročnej správe v kapitole Problémy a podnety pre činnosť SAV bol vyjadrený apel na to, aby sa hodnotenie výsledkov vedeckej práce (aj v kontexte výkonového financovania) neobmedzovalo na formálne a kvantitatívne kritériá a kategorizácie. I. Taranenková informovala o týchto problémoch aj členov Predsedníctva SAV Róberta Karula a Miroslava Morovicsa, ktorý avizoval zriadenie komisie pre posudzovanie sporných položiek v prípadoch rozporu medzi kategorizáciou ústavov a Ústrednej knižnice.

K správe ako celku niektorí členovia VR navrhli drobné vecné opravy. M. Golema tiež privítal vznik Oddelenia textológie a digitálnych projektov, keďže v pandemickej dobe, keď študenti nezriedka nemajú prístup do knižníc, často siahajú po internetových zdrojoch.

Následne členovia VR hlasovaním jednomyseľne schválili znenie Výročnej správy ÚSlL SAV, v. v. i. za rok 2021 počtom hlasov 6.

*Uznesenie*. Vedecká rada ÚSlL SAV, v. v. i. schválila Výročnú správu ÚSlL SAV, v. v. i. za rok 2021.

K bodu 3:

Predseda VR Vladimír Barborík sa všetkým poďakoval za účasť a zasadnutie ukončil.

Doc. Mgr. Vladimír Barborík, CSc.

predseda VR ÚSlL SAV, v. v. i.

Zapísal: Tomáš Horváth